Anne-Marie Lizin

Anne-Marie Lizin-Vanderspeeten (5 Januari 1949 - 17 Oktoba 2015) alikuwa mwanasiasa wa Ubelgiji, aliyewahi kuhudumu kama Rais wa Senate of Belgium katika bunge la shirikisho la Ubelgiji kuanzia 2004 hadi 2007.

Maisha ya kisiasa
Kazi yake ya kisiasa ilianza kama mjumbe wa baraza la jiji la Ben-Ahin kuanzia 1970 hadi 1976. Alihudumu katika baraza la jiji la Huy mwaka 1977 na alikuwa diwani (alderman) wa Huy kuanzia 1980 hadi 1982. Mwaka 1983, aliteuliwa kuwa meya wa Huy, akishika wadhifa huo kwa miaka 26. Mwezi Machi 2009 alilazimika kujiuzulu kutokana na mfululizo wa kashfa. Alifuatwa na Micheline Toussaint.

Mwaka 1979, Lizin alichaguliwa kuwa mbunge wa bunge la ulaya. Mwaka 1988, alichaguliwa kuingia katika serikali ya Ubelgiji, na kuhudumu kwa miaka minane. Katika muhula wake wa kwanza, aliteuliwa kuwa Katibu wa Nchi wa Masuala ya Ulaya, lakini mwaka 1992 aliamua kuacha nafasi hiyo ili kuanzisha Tume ya Uchunguzi kuhusu biashara haramu ya binadamu.Mwaka 2003, alikua Rais wa Kamati ya Mahusiano ya Nje na Ulinzi ya Seneti ya Ubelgiji; mwaka 2004, aliteuliwa kuwa Rais wa Seneti ya Ubelgiji, kabla ya kuwa Seneta mwezi Julai 2007. Alikuwa mwanamke wa kwanza kuwa Rais wa Seneti ya Ubelgiji (2004–07). Tarehe 27 Januari 2009 alipigwa marufuku kutoka Chama cha Kisoshalisti baada ya kesi ya ufisadi.Nje ya kazi yake katika siasa za Ubelgiji, Lizin alikuwa mtaalamu huru wa  United Nations Independent Expert kuhusu Haki za Binadamu na Umaskini Mkithiri kuanzia 1998 hadi 2004.

Mahakamani
Mwezi Machi 2015 alihukumiwa katika mahakama ya rufaa mjini Liège kwa ukiukwaji wa sheria za uchaguzi.GNRD-topp dømt for valgjuks Aliwasilisha rufaa dhidi ya hukumu hiyo katika Mahakama ya Juu.GNRD's 'High Commissioner' sentenced . al-bab.com

Kijamii
Lizin alikuwa mwanachama wa Bodi ya Wakurugenzi wa International Centre for Missing & Exploited Children (ICMEC), shirika la kimataifa lisilo la kiserikali linalopambana na ukatili wa kijinsia dhidi ya watoto, kutengeneza picha au video zinazohusisha watoto katika vitendo vya kijinsia, na utekaji wa watoto.

Mwaka 2008, alianzisha shirika la HOCRINT, mtandao wa kimataifa wa uratibu unaopambana dhidi ya mauaji ya heshima na ndoa za kulazimishwa. Alikuwa pia na jukumu la kazi katika shirika la End Human Trafficking Now (EHTN), ambako alihudumu katika bodi hadi kifo chake.

Machapisho
Katika kipindi chake cha kisiasa, Lizin alitoa machapisho mengi, maarufu zaidi yakiwa ni Women of Europe and the Third World, what solidarity? (1983), Social Democracy Tomorrow (1990) na Kosovo Independence Inevitable (1997).

Maslahi ya kisiasa
Lizin alisifiwa sana kwa kujitolea kwake katika kushughulikia masuala ya haki za binadamu. Kwa umuhimu wa pekee kwake yalikuwa haki za wanawake duniani kote na haja ya kutokomeza biashara haramu ya binadamu.

Kifo
Lizin alilazwa hospitalini Paris tarehe 7 Oktoba 2015.Anne-Marie Lizin est décédée  Siku chache baada ya kuruhusiwa kutoka hospitalini Paris, alifariki katika Hoteli Fort mjini Huy, Ubelgiji tarehe 17 Oktoba 2015 akiwa na umri wa miaka 66.Anne-Marie Lizin overleden 

 Heshima 
 2003: Kamanda katika Order of Leopold.
 2007: Knight Grand Cross katika Order of Leopold II.
 : Daraja la Kwanza - Grand Cross ya Order of Merit of the Republic of Poland.

Marejeo

Jamii:wanasiasa wa Ubelgiji
Jamii:WikiGap JWK 2026